ලීසා වැඩ පටන් ගන්නේ අටහමාරට.ඒ දවස් වල පුංචි රතු කාර් එක එළියේ බැන්ක්සියා ගහ යට නවත්තන්නේ අටයි විසි තුනට.කාර් එකේ පිටිපස්ස බලන කණ්ණාඩිය හරවාගෙන ඊටපස්සේ එයා කොණ්ඩේ පීරනවා.ඒ කොණ්ඩේ පීරන්න දෙයක් නම් නැහැ.දිලිසිලා පිට මැද්දට කඩා හැලෙන කොණ්ඩයක් ලීසාට තියෙන්නේ.ඊටපස්සේ අඩියට දෙකට දුවලා දුවලා තැපැල් කන්තෝරුවට එනවා.ඇවිත් දොරවල් අරිනකම් පැය භාගයක් තිස්සේ ඇතුළේ එහේ මෙහේ එක එක වැඩ කරනවා.